02/11/2020 | Administración LocalMunicipal
Cambre
Aprobación definitiva da modificación das Ordenanzas fiscais números 9 e 15

O Concello de Cambre, en sesión extraordinaria do Pleno de data 27 de agosto de 2020, aprobou provisionalmente para o exercicio 2020 e seguintes a modificación da Ordenanza fiscal núm.9, reguladora da taxa pola rede de sumidoiros e núm.15 reguladora da taxa por subministración de auga. Durante o período de exposición ao público non se formularon reclamacións, elevándose a definitivos os acordos provisionais adoptados relativos á modificación das ordenanzas fiscais núm.9 e núm.15, de conformidade co establecido no artigo 17.3 do Real Decreto Legislativo 2/2004, do 5 de marzo, polo que se aproba o texto refundido da Lei reguladora das facendas locais, polo que entrará en vigor a partir do día seguinte á publicación do anuncio da súa aprobación definitiva no Boletín Oficial da Provincia, e permanecerá vixente ata a súa modificación ou derrogación expresa. De conformidade co artigo 19 do Real Decreto Legislativo 2/2004, do 5 de marzo, contra ditos acordos poderase interpoñer recurso contencioso-administrativo, no prazo de dous meses, contados dende o día seguinte ao da publicación destes acordos no Boletín Oficial da Provincia, sen prexuizo de calquera outro recurso que os interesados estimen procedente. As ordenanzas fiscais vixentes na actualidade non sinaladas nos acordos precedentes continuarán vixentes ata que non se acorde a súa modificación ou derrogación. O texto íntegro da Ordenanza fiscal núm.9 modificada é o que se transcribe a seguir: “ORDENANZA FISCAL N.º 9, REGULADORA DA TAXA POLA REDE DE SUMIDOIROS Artigo 1.º.–Fundamento e natureza. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réximen local, e de conformidade co disposto nos artigos 15 a 19 do Real Decreto Lexislativo 2/2004, do 5 de marzo, do Texto refundido da Lei de Facendas Locais, este Concello establece a “taxa polo servizo de rede de sumidoiros”, que se rexerá pola presente ordenanza fiscal, as normas da cal atenden ao prevenido no artigo 57 do citado RDL 2/2004. Artigo 2.º.–Feito impoñible.1. Constitúe o feito impoñible da taxa: a) A actividade municipal, técnica e administrativa, tendente a verificar se se dan as condicións necesarias para autorizar a acometida á rede de sumidoiros municipal. b) A prestación dos servizos de evacuación de excretas, augas pluviais, negras e residuais a través da rede de sumidoiros municipal, se as verteduras se realizan a través de acometida á rede desde un inmoble. c) A prestación dos servizos de evacuación de excretas, augas pluviais, negras e residuais a través da rede de sumidoiros municipal, se as verteduras se realizan de forma esporádica sen enganche á rede desde un depósito móbil.2. Non estarán suxeitas á taxa as fincas derruídas, declaradas ruinosas ou que teñan a condición de solar ou terreo. Artigo 3.º.–Suxeito pasivo.1. Son suxeitos pasivos contribuíntes as persoas físicas ou xurídicas e as entidades a que se refire o artigo 35 da Lei xeral tributaria que sexan: a) Cando se trate da concesión de licenza de acometida á rede, o propietario, o promotor, usufructuario ou titular do dominio útil da finca. b) No caso de prestación de servizos do número 1. b) do artigo anterior, os ocupantes ou usuarios das fincas do término municipal beneficiarias de ditos servizos, calquera que sexa o seu título: propietarios, usufructuarios, habitacionistas ou arrendatarios, incluso en precario. c) En caso de prestación de servizos do número 1. c) do artigo anterior, quen efectúe as verteduras.2. En todo caso terá a consideración de suxeito pasivo substituto do ocupante ou usuario das viviendas ou locais o propietario destes inmobles, quen poderá repercutir, no seu caso, as cotas satisfeitas sobre os respectivos beneficiarios do servizo. Artigo 4.º.–Responsables. Responderán solidaria e subsidiariamente deste tributo as persoas físicas e xurídicas a que se refiren os artigos 41, 42 e 43 da Lei 58/2003, do 17 de decembro, xeral tributaria. Artigo 5.º.–Cota tributaria.1. A cota tributaria correspondente á concesión da licenza ou autorización de acometida á rede de sumidoiros esixirase por unha soa vez e consistirá na cantidade fixa de 95,00 euros.2. A cota tributaria a esixir pola prestación dos servizos do apartado 1. b) do artigo 2.º, determinarase en función da cantidade de auga, medida en metros cúbicos consumida polo usuario. A tal efecto, aplicarase a seguinte tarifa: – 0,25 euros por metro cúbico, xa sexan de verteduras de auga depuradas ou sen depurar, polo servizo de evacuación de excretas, augas pluviais, negras e residuais a través da rede de sumidoiros municipal. A estes efectos, en ningún caso poderá tomarse un consumo de auga que sexa inferior ao mínimo facturable por subministración. A cota resultante da consideración deste consumo terá o carácter de mínimo esixible.3. No caso de que, debido a unha avaría interna na rede, o contador rexistrase un exceso de consumo, facturaranse ao abonado os m 3 correspondentes ao consumo medio habitual (calculado en función do promedio dos períodos de facturación inmediatos anteriores que representen o ciclo dun ano de facturación). En ningún caso poderá tomarse un consumo de auga que sexa inferior ao mínimo facturable por subministración. A cota resultante da consideración deste consumo terá o carácter de mínimo esixible. A estos efectos terá a consideración de volume desproporcionado o que reúna os seguintes requisitos: – Que o volume facturado sexa superior ao triple do volume promedio dos períodos de facturación inmediatos anteriores que representen o ciclo dun ano de facturación. – Que o contribuínte tomase as medidas necesarias para reparar a fuga no prazo dunha semana desde que tivo coñecemento da existencia da fuga. Cando esta data non se coñeza, entenderase que o contribuínte tivo coñecemento da súa existencia no momento en que se lle notifique a factura de auga correspondente ao período no que se produciu a fuga. O concello poderá comprobar en todo momento o cumprimento dos requisitos e, en caso de incumprimento, deberá facturar a diferencia do importe que resultase de non aplicar esta excepción.4. A cota tributaria a esixir pola prestación dos servizos do apartado 1. c) do artigo 2.º, determinarase en función dos metros cúbicos de capacidade da cisterna ou depósito móbil desde o que se realice o vertido, aplicándoselle a tarifa de 0,25 euros por metro cúbico. A tal efecto, o suxeito pasivo deberá presentar a documentación pertinente relativa ao volume do vertido no momento de solicitar a licenza. Artigo 6.º.–Beneficios fiscais. Aplicarase unha bonificación do 100% sobre o mínimo facturable determinado para os usos domésticos a aqueles contribuíntes que acrediten a súa falta de capacidade económica segundo informe dos servizos sociais do Concello de Cambre. O beneficiario da bonificación terá que ser pagador da póliza de abono ao subministro da auga e estar empadroado na vivenda obxecto da bonificación. Para disfrutar da presente bonificación, a renda neta conxunta anual da unidade de convivencia á que pertenza o beneficiario ten que ser a seguinte: a) Igual ou inferior a 1,5 veces o índice IPREM de 14 pagas, no caso dun único membro na unidade de convivencia. b) Igual ou inferior a 2 veces o índice IPREM de 14 pagas, no caso de que haxa dous membros na unidade de convivencia. c) Igual ou inferior a 2,5 veces o índice IPREM de 14 pagas, no caso de que haxa tres ou máis membros na unidade de convivencia. Os multiplicadores de renda respecto do IPREM de 14 pagas establecidos no parágrafo anterior incrementaranse, en cada caso, en 0,5, sempre que concorra algunha das seguintes circunstancias especiais: a) Que o usuario ou algún dos membros da unidade de convivencia teña discapacidade recoñecida igual ou superior ao 33%. b) Que o usuario ou algún dos membros da unidade de convivencia acredite a situación de violencia de xénero, conforme ao establecido na lexislación vixente. c) Que o usuario ou algún dos membros da unidade de convivencia teña a condición de vítima de terrorismo, conforme ao establecido na lexislación vixente. d) Que o usuario ou algún dos membros da unidade de convivencia se atope en situación de dependencia recoñecida de grao II ou III, conforme ao establecido na lexislación vixente. e) Que o usuario acredite que a unidade de convivencia está integrada por un único proxenitor e, polo menos, un menor. Aos excesos sobre o mínimo facturable aplicarase a tarifa establecida no 5.º da presente ordenanza fiscal, según corresponda. A bonificación aplicarase por primeira vez na facturación correspondente ao trimestre seguinte ao da solicitude do beneficio fiscal polo interesado, sempre e cando teña presentada a documentación necesaria dentro do prazo de resolución da mesma. Artigo 7.º.–Devengo.1. Devéngase a taxa e nace a obriga de contribuír cando se inicie a actividade municipal que constitúe o seu feito impoñible, entendéndose iniciada a mesma: a) Na data de presentación da oportuna solicitude da licenza de acometida ou de vertedura esporádica sen enganche á rede, se o suxeito pasivo a formulase expresamente. b) Desde que teña lugar a efectiva acometida á rede de sumidoiros municipal ou a efectiva vertedura no suposto recollido no apartado 1. c) do artigo 2.º. O devengo por esta modalidade da taxa producirase con independencia de que se obtivera ou non a licenza pertinente e sen prexuízo da iniciación do expediente administrativo que pode instruirse para a súa autorización.2. Os servizos de evacuación de excretas, augas pluviais, negras e residuais, teñen carácter obrigatorio para todas as fincas do municipio que teñan fachadas a rúas, prazas ou vías públicas en que exista rede de sumidoiros, sempre que a distancia entre a rede e a finca non exceda de cen metros, e devengarase a taxa aínda cando os interesados non procedan a efectuar a acometida á rede. Artigo 8.º.–Declaración, liquidación e ingreso.1. No caso de inmobles de nova construción, os promotores, ao tempo de solicitar a licenza de obras, instarán tamén a autorización para realizar as obras de acometida á rede xeral de sumidoiros, achegando xustificante de ter abonado a autoliquidación da cota a que se refire o apartado 1 do artigo 5.º da presente ordenanza fiscal.2. Os propietarios, usufructuarios ou titulares de dominio útil dos inmobles que non sexan de nova construción, interesados na concesión de licenza de acometida á rede de sumidoiros, virán obrigados a presentar a correspondente solicitude de acometida, achegando xustificante de pagamento da autoliquidación a que se refire o apartado 1 do artigo 5.º da presente ordenanza fiscal.3. Cando se presente solicitude de licenza para a vertedura de fecais desde un depósito móbil ingresarase polo suxeito pasivo autoliquidación da cota a que se refire o apartado 3 do artigo 5.º da presente ordenanza fiscal.4. Se se realiza a acometida sen mediar solicitude, procederase a practicar liquidación, esixindo o ingreso nos prazos previstos no artigo 20 do Regulamento xeral de recadación, sen prexuízo da apertura do correspondiente expediente sancionador.5. As solicitudes de baixas surtirán efectos a partir do trimestre seguinte ao da súa presentación.6. Unha vez autorizada a acometida, o cobro da taxa realizarase trimestralmente, conxuntamente co da taxa por subministración de auga, entendéndose efectuada a notificación das cotas coa aprobación do correspondente padrón polo órgano competente. Neste caso os obrigados ao pagamento farán efectiva a súa débeda dentro do prazo comprendido desde o día en que se fai entrega do recibo á entidade bancaria colaboradora ata o último día do seguinte mes. As débedas non satisfeitas no período citado esixiranse mediante o procedemento de constrinximento. Artigo 9.º.–Infraccións e sancións. En todo o relativo á cualificación de infraccións tributarias, así como das sancións que ás mesmas corresponden en cada caso, estarase ao disposto nos artigos 178 e seguintes da Lei 58/2003, do 17 de decembro, xeral tributaria.” O texto íntegro da Ordenanza fiscal núm.15 modificada é o que se transcribe a seguir: “ORDENANZA FISCAL N.º 15 REGULADORA DA TAXA POR SUBMINISTRACIÓN DE AUGA Artigo 1.º.–Fundamento e naturaleza. Ao amparo do previsto nos artigos 20 a 27 e 57 do Real Decreto Lexislativo 2/2004, do 5 de marzo, do Texto refundido da Lei de Facendas Locais, e de conformidade co que dispoñen os artigos 15 a 19 de dito texto legal, este Concello establece a “taxa por subministración de auga”, que se rexerá pola presente ordenanza fiscal. Artigo 2.º.–Feito impoñible. Constitúe o feito impoñible da taxa a subministración de auga, nos termos especificados nas tarifas contidas no artigo 6.º da presente ordenanza. Artigo 3.º.–Suxeito pasivo.1. Son suxeitos pasivos da taxa, en concepto de contribuíntes, as persoas físicas e xurídicas, así como as entidades a que se refire o artigo 35 da Lei xeral tributaria, que se beneficien dos servizos ou actividades que constitúen o feito impoñible da taxa.2. Cando a subministración de auga beneficie ou afecte aos ocupantes de vivendas ou locais, terán a condición de substitutos do contribuínte, segundo o establecido no artigo 23.2. a) do Texto Refundido da Lei de Facendas Locais, os propietarios de ditos inmobles, que poderán repercutir, no seu caso, as cotas sobre os respectivos beneficiarios. A titularidade do servizo, é dicir, a póliza de abono, será sempre a nome do propietario da vivenda, local ou industria, independentemente de que o recibo poida ser abonado polo inquilino ou arrendatario ou ocupante das mesmas, figurando como pagador.3. Nos casos nos que se soliciten os servizos para a execución de obras, o suxeito pasivo será o promotor ou, no seu caso, o constructor, sempre que se acredite que a obra dispón da preceptiva licenza para a súa realización. Artigo 4.º.–Responsables.1. Responderán solidariamente das obrigas tributarias do suxeito pasivo todas as persoas que sexan causantes ou colaboren na realización dunha infracción tributaria.2. Os copartícipes ou cotitulares das entidades xurídicas ou económicas a que se refire o artigo 35 da Lei xeral tributaria responderán solidariamente en proporción as súas respectivas participacións das obrigas tributarias de ditas entidades.3. Os administradores de persoas xurídicas que non realizaren os actos da súa incumbencia para o cumprimento das obrigas tributarias daquelas responderán subsidiariamente das débedas seguintes: a) Cando cometera unha infracción tributaria simple, do importe da sanción. b) Cando cometera unha infracción tributaria grave, da totalidade da débeda esixible. c) En supostos de cese das actividades da sociedade, do importe das obrigas tributarias pendentes na data de cese.4. A responsabilidade esixirase en todo caso nos termos e consonte ao procedemento previsto na Lei xeral tributaria. Artigo 5.º.–Beneficios fiscais.1.–Aplicarase unha bonificación do 100% sobre o mínimo facturable determinado para os usos domésticos a aqueles contribuíntes que acrediten a súa falta de capacidade económica segundo informe dos servizos sociais do Concello de Cambre. O beneficiario da bonificación terá que ser pagador da póliza de abono ao subministro da auga e estar empadroado na vivenda obxecto da bonificación. Para disfrutar da presente bonificación, a renda neta conxunta anual da unidade de convivencia á que pertenza o beneficiario ten que ser a seguinte: a) Igual ou inferior a 1,5 veces o índice IPREM de 14 pagas, no caso dun único membro na unidade de convivencia. b) Igual ou inferior a 2 veces o índice IPREM de 14 pagas, no caso de que haxa dous membros na unidade de convivencia. c) Igual ou inferior a 2,5 veces o índice IPREM de 14 pagas, no caso de que haxa tres ou máis membros na unidade de convivencia. Os multiplicadores de renda respecto do IPREM de 14 pagas establecidos no parágrafo anterior incrementaranse, en cada caso, en 0,5, sempre que concorra algunha das seguintes circunstancias especiais: a) Que o usuario ou algún dos membros da unidade de convivencia teña discapacidade recoñecida igual ou superior ao 33%. b) Que o usuario ou algún dos membros da unidade de convivencia acredite a situación de violencia de xénero, conforme ao establecido na lexislación vixente. c) Que o usuario ou algún dos membros da unidade de convivencia teña a condición de vítima de terrorismo, conforme ao establecido na lexislación vixente. d) Que o usuario ou algún dos membros da unidade de convivencia se atope en situación de dependencia recoñecida de grao II ou III, conforme ao establecido na lexislación vixente. e) Que o usuario acredite que a unidade de convivencia está integrada por un único proxenitor e, polo menos, un menor. Os excesos facturaranse segundo as tarifas establecidas nos apartados 1.2 e 1.3 dos epígrafes 1. A, 1. B ou 1. C, do artigo seguinte, según corresponda. A bonificación aplicarase por primeira vez na facturación correspondente ao trimestre seguinte ao da solicitude do beneficio fiscal polo interesado, sempre e cando teña presentada a documentación necesaria dentro do prazo de resolución da mesma.2.–Establécese unha bonificación das cotas para o consumo doméstico de auga potable a aquelas vivendas nas que convivan máis de cinco persoas sempre que todos eles estean empadroados na mesma, así como as vivendas no que o pagador da póliza de abono ostente a condición de titular de familia numerosa. O beneficiario da bonificación terá que ser pagador da póliza de abono ao subministro da auga e estar empadroado na vivenda obxecto da bonificación. A bonificación aplicarase por primeira vez na facturación correspondente ao trimestre seguinte ao da solicitude do beneficio fiscal polo interesado, sempre e cando teña presentada a documentación necesaria dentro do prazo de resolución da mesma. O importe das bonificacións será o seguinte: a) Os pagadores de pólizas de vivendas habitadas por máis de cinco e menos de oito persoas, disfrutarán dunha bonificación no prezo dos m 3 consumidos no trimestre que superen os 30. Así, nestes casos aplicarase a tarifa 1. B e non a tarifa xeral. b) Cando a vivenda estea habitada por oito persoas ou máis, disfrutarán dunha bonificación no prezo dos m 3 consumidos no trimestre que superen os 30. Nestes casos será de aplicación a tarifa 1. C e non a tarifa xeral.3. Durante o primeiro trimestre de cada ano, o Concello comprobará que os beneficiarios destas bonificacións seguen a reunir os requisitos necesarios para o disfrute das mesma. Para o cal os beneficiarios deberán presentar, antes do 28 de febreiro, ante o concello, a documentación acreditativa daqueles extremos tanto da súa situación familiar e de convivencia, como económica a 1 de xaneiro do ano en curso, que ocasionaron a súa concesión. De non aportar a xustificación necesaria nese termo, procederase a revocar a bonificación concedida con efectos 1 de xaneiro dese mesmo ano. Artigo 6.º.–Cota tributaria. A contía da taxa regulada nesta ordenanza será a determinada nas tarifas seguintes: Epígrafe 1.–Usos domésticos: 1. A. Tarifa xeral: 1.1. Ata 30 m 3 trimestre, a 0,40 euros cada m 3.1.2. Máis de 30 e ata 90 m 3 trimestre, excesos a 0,57 euros cada m 3.1.3. Máis de 90 m 3 trimestre, excesos a 1,09 euros cada m 3.1. B. Tarifa bonificada para titulares de familia numerosa e de pólizas de abono en vivendas, nas que convivan máis de cinco membros ata sete (artigo 5.2. a da presente ordenanza): 1.1. Ata 60 m 3 trimestre, a 0,40 euros cada m 3.1.2. Máis de 60 e ata 90 m 3 trimestre, excesos a 0,57 euros cada m 3.1.3. Máis de 90 m 3 trimestre, excesos a 1,09 euros cada m 3.1. C. Tarifa bonificada para titulares de pólizas de abono en vivendas nas que convivan oito membros ou máis (artigo 5.2. b da presente ordenanza): 1.1. Ata 90 m 3 trimestre, a 0,40 euros cada m 3.1.2. Máis de 90 e ata 120 m 3 trimestre, excesos a 0,57 euros cada m 3.1.3. Máis de 120 m 3 trimestre, excesos a 1,09 euros cada m 3. O mínimo facturable por abonado será de 30 m 3 trimestre. Epígrafe 2.–Usos non domésticos: 2.1. Ata 30 m 3 trimestre, a 0,57 euros cada m 3.2.2. Entre 30 e 3.000 m 3 trimestre, excesos a 0,75 euros cada m 3.2.3. Máis de 3.000 m 3 trimestre, excesos a 1,06 euros cada m 3. O mínimo facturable por abonado será de 30 m 3 trimestre. Epígrafe 3.–Tarifas especiais: 3.1 Cando o abonado sexa unha entidade inscrita no rexistro municipal de asociacións veciñais e a subministración se destine a uso deportivo, cultural ou cívico, ou se trate de unha institución relixiosa que o destine á súa finalidade: Todos os m 3 a 0,28 euros cada m 3. O mínimo facturable por abonado será de 30 m 3 trimestre.3.2 Cando se trate doutra Entidade Local á que se lle subministre auga procedente do municipio de Carral: Todos os m 3 a 0,47 euros cada m 3 sen mínimo facturable. Epígrafe 4.–Tarifas por avarías: No caso que, debido a unha avaría interna na rede, o contador rexistrase un exceso de consumo, facturarase ao abonado a totalidade dos m 3 consumidos. Ao consumo que exceda do consumo medio habitual (calculado en función do promedio dos períodos de facturación inmediatos anteriores que representen o ciclo dun ano de facturación), facturarase según as tarifas correspondentes dos epígrafes 1 e 2, aplicables aos consumos do segundo intervalo (1.2 ou 2.2). A estos efectos terá a consideración de volume desproporcionado o que reúna os seguintes requisitos: – Que o volume facturado sexa superior ao triple do volume promedio dos períodos de facturación inmediatos anteriores que representen o ciclo dun ano de facturación. – Que o contribuínte tomase as medidas necesarias para reparar a fuga no prazo dunha semana desde que tivo coñecemento da existencia da fuga. Cando esta data non se coñeza, entenderase que o contribuínte tivo coñecemento da súa existencia no momento en que se lle notifique a factura de auga correspondente ao período no que se produciu a fuga. O concello poderá comprobar en todo momento o cumprimento dos requisitos e, en caso de incumprimento, deberá facturar a diferencia do importe que resultase de non aplicar esta excepción. Epígrafe 5.–Outras tarifas: 5.1. Enganche á rede e primeira contratación do servicio, 100,00 euros.5.2. Formalización de póliza de enganche por cambio de titularidade, 37,00 euros. Artigo 7.º.–Devengo e período impositivo. A taxa devengarase cando se presente a solicitude que inicie a prestación do servicio pertinente, que non se realizará sen que se efectuara o pagamento correspondente. O período impositivo por subministración de auga será por trimestres naturais. Artigo 8.º.–Réxime de declaración e ingreso. Unha vez autorizada a conexión á rede municipal de subministración de auga ou o cambio de titularidade, deberase practicar polo suxeito pasivo a declaración-liquidación (autoliquidación) conforme ao sinalado na presente ordenanza. A taxa por subministración liquidarase trimestralmente mediante o correspondente padrón de auga aprobado polo órgano competente. O cobro por subministración de auga realizarase mediante domiciliación bancaria, que será o sistema recomendado a todos os abonados ao servicio co obxecto de facilitar a xestión, debendo en todo caso facer efectiva a súa débeda dentro do prazo comprendido desde o día en que se inicie a xestión do cobro a través da entidade bancaria colaboradora ata o último día do mes seguinte. As cotas non satisfeitas no período citado esixiranse mediante o procedemento de constrinximento e na forma determinada nesta ordenanza. Artigo 9.º.–Notificacións das taxas. A taxa de períodos sucesivos notificarase colectivamente, mediante a exposición pública do padrón no tablón de anuncios do Concello, polo período que se publicará no Boletín Oficial da Provincia. Artigo 10.º.–Infraccións e sancións. O Concello, seguindo o procedemento establecido e dentro dos prazos outorgados ao efecto, suspenderá a subministración: a) Cando fora negada ou entorpecida reiteradamente a entrada no domicilio do abonado ao persoal encargado da lectura dos contadores. b) Cando non se satisfacese o importe de dous trimestres consecutivos ou tres alternos da taxa pola subministración de auga. Todo isto sen prexuízo da súa esixencia mediante o procedemento de constrinximento. En todo o demais, as infraccións e sancións en materia tributaria rexeranse polo disposto nos artigos 77 e seguintes da Lei xeral tributaria e a súa normativa de desenvolvemento.” Cambre, 28 de outubro 2020. A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo de 2019) María Dolores Pan Lesta